ΓΡΑΠΤΗ ΕΡΩΤΗΣΗ E-1511/02

υποβολή: Mikko Pesl (ELDR) και Samuli Pohjamo (ELDR) προς την Επιτροπή

(29 Μαΐου 2002)

Θέμα: Η ανάπτυξη ενός συστήματος ελέγχου της δασικής στρατηγικής της ΕΕ

Το Συμβούλιο Υπουργών ενέκρινε το Δεκέμβριο του 1998 την κοινή δασική στρατηγική της ΕΕ. Πριν από αυτό η Επιτροπή είχε εκδώσει ανακοίνωση σχετικά, ενώ το Ευρωπαϊκό Κοινοβούλιο είχε εγκρίνει δικό του ψήφισμα ήδη από το 1997. Τα όργανα της ΕΕ είχαν από τότε τη δυνατότητα να μελετήσουν την ανακοίνωση της Επιτροπής σχετικά με τον τομέα της ξυλείας.

Παρ' όλο που τα παραπάνω έγγραφα δε συνιστούν κοινή δασική πολιτική της ΕΕ, είναι εξαιρετικά σημαντικό για τη δασοκομία να επέμβει ενεργά η Ευρωπαϊκή Ένωση και σε ζητήματα δασοκομίας που δε συνδέονται με την προστασία του περιβάλλοντος. Η γενίκευση της χρήσης του ξύλου και ταυτοχρόνως η δημιουργία μιας κοινωνίας οικολογικά ευαισθητοποιημένης με την αντικατάσταση άλλωνλικών από το ξύλο, το οποίο είναι ανακυκλώσιμο, αποτελούν μεγάλες προκλήσεις. Εξίσου πρόκληση αποτελεί και μια διεύρυνση της ΕΕ ελεγχόμενη

και χωρίς αρνητικές επιπτώσεις στις τιμές, μεταξύ άλλων του πριονισμένου ξύλου. Η παραγωγή ενέργειας από ανανεώσιμες πηγές και η σημασία των δασών για τις κλιματικές αλλαγές απαιτούν επιπλέον έρευνα. Πέραν τούτου θα πρέπει να προσεχθεί ιδιαιτέρως η σημασία της δασοκομίας ως πηγής οικονομικών δραστηριοτήτων και θέσεων απασχόλησης στις αγροτικές περιοχές.

Μπορεί η Επιτροπή να αναπτύξει ένα είδος συστήματος ελέγχου της δασικής στρατηγικής, π.χ.πό μορφή συνοπτικών εκθέσεων κάθε τέσσερα χρόνια ή την περιοδική σύγκληση μιας συνδιάσκεψης ευρείας εκπροσώπησης στην οποία θα ακούγεται η φωνή των ειδικών· Τούτο θα επέτρεπε τη μεγαλύτερη συνειδητοποίηση των σύγχρονων προκλήσεων και των σχετικών προτεραιοτήτων εντός της ΕΕ. Αυτός ο έλεγχος θα καθιστούσε σαφέστερη τη δασική στρατηγική της ΕΕ. Από αυτή την άποψη θα ήταν σκόπιμο να καταρτιστεί επί τη βάσει των πορισμάτων του ελέγχου ένα πολυετές πρόγραμμα δράσης με στόχο το βελτιωμένο συντονισμό δράσης και καθηκόντων του κάθε τομέα.

Απάντηση του κ. Fischler εξ ονόματος της Επιτροπής

(3 Ιουλίου 2002)

Η δασική πολιτική, η οποία εγκρίθηκε με ψήφισμα του Συμβουλίου στις 15 Δεκεμβρίου 1998(1), βασίζεται στη διαρκή διαχείριση και στον πολυλειτουργικό ρόλο των δασών, στην αρχή της επικουρικότητας και στις δεσμεύσεις που ανελήφθησαν στο πλαίσιο διεθνών οργάνων σχετικά με τα δάση.

Η στρατηγική επισημαίνει στην ανάγκη αποτελεσματικού συντονισμού των διάφορων διαρθρωτικών πολιτικών που έχουν επίπτωση στα δάση και στην δασοκομία αλλά και ενός συντονισμού σε κοινοτικό επίπεδο.

Με το ψήφισμα αυτό το Συμβούλιο καλούσε την Επιτροπή να τουποβάλει εντός προθεσμίας πέντε ετών μία έκθεση σχετικά με την εφαρμογή αυτής της δασικής στρατηγικής.

Στις 12 Δεκεμβρίου 2001 η Επιτροπή ενέκρινε μία διυπηρεσιακή συμφωνία με την οποία δεσμεύεται να καταρτίσει πριν το έτος 2003 το αργότερο μία έκθεση σχετικά με την εφαρμογή αυτής της στρατηγικής.

Παράλληλα, δημιουργήθηκε μία διυπηρεσιακή ομάδα στον δασικό τομέα: με στόχο να βελτιωθεί ο συντονισμός ανάμεσα στις αρμόδιεςπηρεσίες της Επιτροπής και η ανταλλαγή πληροφοριών σχετικά με τις δραστηριότητες που αφορούν το δασικό τομέα. Αυτή η διυπηρεσιακή ομάδα θα συνεδριάσει στο δεύτερο εξάμηνο του 2002 για να συζητήσει την προετοιμασία αυτής της έκθεσης σχετικά με την εφαρμογή της στρατηγικής. Κατά τη διάρκεια αυτής της συνεδρίασης θα συζητηθούν επίσης τα μέτρα που ελήφθησαν ως συνέπεια της ανακοίνωσης σχετικά με τα δάση και τις δασικές βιομηχανίες(2).

Η πρόταση του Αξιότιμου Μέλους του Κοινοβουλίου σχετικά με την εφαρμογή της δασικής στρατηγικής θα εξετασθεί κατά τη διάρκεια αυτών των συζητήσεων.

(1) ΕΕ C 56 της 26.2.1999.

(2) COM(1999)457 τελικό.